作者：李甲
词牌/韵律：帝台春

paragraphs: 芳草碧色，萋萋遍南陌。
暖絮乱红，也知人、春愁无力。
忆得盈盈拾翠侣，共携赏、凤城寒食。
到今来，海角逢春，天涯为客。
愁旋释。
还似织。
泪暗拭。
又偷滴。
谩伫立、遍倚危阑，尽黄昏，也只是、暮云凝碧。
拼则而已今拼了，忘则怎生便忘得。
又还问鳞鸿，试重寻消息。

标签：宋词三百首